<classify> MKAZI wa Mtaa wa Nakayaya wilayani Tunduru Mkoa wa Ruvuma, Fatuma Ali 35 amefi kishwa katika Mahakama ya Hakimu Mkazi wa Wilaya ya Tunduru akikabiliwa na kosa la kujihusisha na biashara ya kuuza binadamu.Mshitakiwa huyo alinaswa akiwa anawatorosha wanafunzi watatu kwa lengo la kuwapeleka nchi jirani ya Msumbiji kuwatumikisha katika shughuli za ukahaba. Akimsomea shitaka hilo katika kesi namba 382019, Mwendesha Mashitaka wa Polisi, Bosco Kilumbe alidai mshitakiwa alitenda kosa hilo kati ya Februari 28 na Machi mosi, mwaka huu. Mwendesha Mashitaka huyo alieleza kuwa mshitakiwa huyo alinaswa akiwa anawatorosha mwanafunzi wa kidato cha kwanza katika Shule ya Sekondari Nandembo mwenye umri wa miaka 14 jina linahifadhiwa.Kwa mujibu wa Mwendesha Mashtaka, wasichana wengine waliokuwa wanatoroshwa na mshitakiwa ni mwanafunzi wa kidato cha kwanza katika Shule ya Sekondari Nandembo mwenye umri wa miaka 15 jina linahifadhiwa wa kidato cha pili katika Shule ya Sekondari Mgomba mwenye umri wa miaka 16 jina linahifadhiwa.Kilumbe aliendelea kufafanua kuwa kwa kufanya hivyo mshitakiwa alitenda kosa kinyume cha Kifungu cha sheria namba 4 1a pamoja na kifungu namba 5 cha Sheria ya Kuzuia Biashara ya Binadamu Namba 6 ya Mwaka 2008.Mshitakiwa alikiri kosa hilo na kudai alifanya hivyo akitekeleza maelekezo yaliyotolewa na mumewe aliyemtaja kwa jina la Hamisi Kanju, kwamba ampelekee wasichana watakaomsaidia kufanya biashara ya kuuza mgahawa.Kutokana na mtuhumiwa huyo kukiri kosa, Hakimu Janneth Kaluyenda aliamuru kesi hiyo ianze kusikilizwa Machi 21, mwaka huu kwa kuanza kusikiliza ushahidi wa upande wa jamhuri. Mtuhumiwa yupo rumande kutokana na kushindwa kutimiza masharti ya dhamana ambayo yalimtaka kuwa na wadhamini wawili kati yao akiwemo mtumishi wa serikali na mkazi wa Tunduru.  <topic>: kitaifa 